**2ο ΜΑΘΗΜΑ:**

**ΕΚΛΕΠΤΥΝΣΕΙΣ ΤΗΣ ΔΙΑΚΕΙΜΕΝΙΚΟΤΗΤΑΣ ΕΠΕΚΤΑΣΕΙΣ ΤΗΣ ΔΙΕΙΚΟΝΙΚΟΤΗΤΑΣ**

- Οι πολλαπλές όψεις της μεταδιακειμενικότητας ή κειμενικής υπέρβασης κατά τον Gerard Genette: Διακειμενικότητα, Παρακειμενικότητα, Μετακειμενικότητα, Αρχικειμενικότητα, Υπερκειμενικότητα. Η έννοια του παλίμψηστου από την κυριολεκτική της σημασία στην αρχαιότητα μέχρι τη μεταφορική της σημασία στη σύγχρονη τέχνη και την επανανοηματοδότηση του έργου που φιλοτεχνείται «επάνω» σε κάποιο προγενέστερο.

- Η κριτική της Linda Hutcheon στον Genette ως προς τους περιορισμούς που θέτει η ειδολογική του διάκριση σε σχέση με την παρωδία. Η έννοια της παρωδίας ως προς την διπλή αποκωδικοποίηση που απαιτείται να κάνει ο αναγνώστης – θεατής των κόμικς. Η αναγκαιότητα, κατά τη Sheri Klein, της κατάκτησης κωδίκων και της ένταξης σε ταυτότητες ομάδας ως προς την κατανόηση της παρωδίας και την πραγμάτωση του σκοπού της.

- Η μεταμοντέρνα απόρριψη των «ιερών» έργων του παρελθόντος και η διαρκής τροποποίησή τους στρέφεται ενάντια στα έργα ή στην τοτεμοποίησή τους και την εξιδανίκευση του παρελθόντος; Πότε η παρωδία αποτελεί ανατρεπτική πράξη και πότε μια πράξη τρυφερότητας; Και πότε και τα δυο μαζί; Ο μεταμοντερνισμός κρατά μια εχθρική στάση ή μια θετική προαίρεση απέναντι στις εικόνες του παρελθόντος; Και ποια ακριβώς στάση κράτησε ο μοντερνισμός;

- Οι διεικονικές συσχετίσεις από τη βυζαντινή εικονογραφία (π.χ. *Ο Νιπτήρας*) μέχρι το μπαρόκ (ο *Χριστός στον Σταυρό* των Ρέμπραντ και Λίβενς) και από τις σπουδές του Πικάσο πάνω στον Μανέ μέχρι αυτές του Μπέικον πάνω στον Βελάσκεθ. Η εμμονή του Dali με τον *Άγγελο* του Millet.

Προτεινόμενη βιβλιογραφία:

Colebrook, Clare. *Irony.* Λονδίνο: Routledge, 2004.

Orr, Mary. *Intertextuality – Debates and Contexts.* Κέμπριτζ: Polity Press, 2003.

Hutcheon. Linda. *A Theory of Parody, The Teachings of Twentieth-Century Art Forms.* Ουρμπάνα:University of Illinois Press, 2000.

Hutcheon, Linda. *The Politics of Postmodernism.* Λονδίνο: Routledge, 1989.

Rose, Margaret. *Parody: Ancient, Modern and Post – Modern.* Κέμπριτζ: Cambridge University Press, 1993.

Gamboni, Dario. *The Destruction of Art: Iconoclasm and Vandalism Since the French Revolution.* Λονδινο: Reaktion Books, 1997.

Κανατσούλη, Μένη. “Διεικονικότητα και εικονογραφημένο βιβλίο: πολιτισμικές διαδρομές στο χώρο και στο χρόνο”, στο Δημάση, Μαρία επιμ. *Πρακτικά Διεθνούς Συνεδρίου «Λογοτεχνία και Διαπολιτισμικές Διαδρομές»*. Κομοτηνή: 2015.

Genette, Gerard. *Παλίμψηστα - Η Λογοτεχνία Δευτέρου Βαθμού*. Μετάφραση:

 Βασίλης Πατσογιάννης. Αθήνα: MIET, 2018.